stanford-oval/wikipedia huggingface dataset:
หู ซิ่งเอ๋อร์
ประวัติ

หู ซิ่งเอ๋อร์ เคยเป็นนักแสดงในสังกัดสถานีโทรทัศน์ฮ่องกง TVB และเป็นนักร้องภายใต้สัญญาของ Neway Star เธอศึกษาระดับชั้นมัธยมศึกษาในโรงเรียนประจำที่ Methodist College Belfast (MCB) ไอร์แลนด์เหนือ ภายหลังเธอกลับมาฮ่องกง และเข้าศึกษาต่อที่ Hong Kong University of Science and Technology ในสาขาวิชา ชีวเคมี ในช่วงปีแรกที่เธอศึกษาในมหาวิทยาลัย เธอได้มาประกวด นางงามฮ่องกง ในปี 1999 และได้รับรางวัลรองชนะเลิศอันดับสอง หลังจากนั้น เธอได้ทำสัญญาเป็นนักแสดงในสังกัดสถานีโทรทัศน์ฮ่องกง TVB และถอนตัวออกจากมหาวิทยาลัย
ชีวิตส่วนตัว

หู ซิ่งเอ๋อร์ ครอบครัวของเธอมีพ่อ แม่ และพี่สาวสองคน เธอเป็นเพื่อนสนิทกับนักแสดงสาว หูติ้งซิน (Nancy Wu) และ หูเป่ยเว่ย (Paisley Wu) ซึ่งพวกเธอทั้งสามคนไม่เพียงแต่มีนามสกุลเดียวกัน (Wu) แต่ยังมีบรรพบุรุษมาจากมณฑลกวางตุ้งเหมือนกัน นอกจากแนนซี่ และ หูเป่ยเว่ย นักแสดงอย่าง จอห์นสัน ลี (Johnson Lee) ก็ยังเป็นเพื่อนที่ดีที่สุดของเธอด้วยเช่นกัน
หวงจงเจ๋อ และ หู ซิ่งเอ๋อร์ เคยร่วมงานกันในซีรีส์ Wars of In-laws ทั้ง 2 ภาค และคบหากันมาตั้งแต่ปี2004 ทั้งคู่กลายเป็นคู่รักที่โด่งดังที่สุดของสถานีโทรทัศน์ TVBทั้งคู่ได้ร่วมงานกันในละครหลายเรื่อง และยังคบหากันในชีวิตจริง และในปี 2012 ทั้งคู่ก็ได้ยุติความสัมพันธ์ 8ปีลง
ในช่วงต้นปี2015 หู ซิ่งเอ๋อร์ เผยว่าเธอได้ออกเดทกับนักธุรกิจฮ่องกง ฟิลิป ลี (Philip Lee) ตั้งแต่ช่วงปลายปี2014 และทั้งคู่ได้แต่งงานกันในเดือนธันวาคม ปี2015 หลังคบหากันมาได้ประมาณ 1 ปี โดยทั้งสองจัดพิธีแบบจีนขึ้นในช่วงเช้าของวันที่ 28 ธ.ค. ก่อนจะจัดงานบ่าย และฉลองกันในช่วงค่ำ ณ โรงแรม Ritz Carlton ในวันเดียวกัน มีเพื่อนเจ้าสาวอยู่ถึง 11 คน ซึ่งส่วนใหญ่เป็นเพื่อนสนิทในวงการบันเทิงของเธอ
ในช่วงปลายเดือนพฤษภาคม ปี2017 เพื่อนสนิทในกลุ่มของเธอ ได้โพสรูปภาพพร้อมแคปชั่นว่า "Big project is coming" ทำให้แฟน ๆ คาดเดากันไปใหญ่ ซึ่งเธอก็ออกมาเฉลยในวันแม่ที่ผ่านมาว่า เธอตั้งครรภ์ได้ 4เดือน แล้ว
ในวันที่ 13 ตุลาคม 2017  หู ซิ่งเอ๋อร์ ได้ให้กำเนิดลูกชายคนแรกเธอ ชื่อว่า เบรนดัน ลี (Brendan Lee)  ซึ่งเธอได้โพสรูปภาพผ่านทาง Instagram ส่วนตัวของเธอ
ชีวิตส่วนตัว > วงการบันเทิง

ในปี2003 หู ซิ่งเอ๋อร์ ได้เป็นนักแสดงนำในละครเรื่อง Survivor's Law in 2003 และในปีเดียวกัน เธอก็ได้แสดงในละครคลาสสิกของTVB เรื่อง Triumph in The Skies เหินฟ้าหารัก กับนักแสดงดัง อู๋ เจิ้นหวี่ (Francis Ng) และ เฉินฮุ่ยซัน (Flora Chan) ซึ่งละครทั้งสองชุดได้รับเรตติ้งสูง ทำให้เธอได้รับความนิยมอย่างมาก
ในปี2005 กับละครชุดของTVB เธอก็ได้เป็นนักแสดงนำหญิงในละครเรื่อง Wars of In-Laws (สะใภ้ป่วน ตำหนักรักอลวน) แสดงร่วมกันกับ วาง หมิงฉวน (Liza Wang) และยังมีข่าวลืออย่างต่อเนื่องของเธอกับนักแสดงหนุ่ม หวง จงเจ๋อ (Bosco Wong)
ในปี2007 เธอได้ถูกจับคู่กับนักแสดงจากจีนแผ่นดินใหญ่อย่าง เฝิง เส้าเฟิง ในละครที่ผลิตร่วมกันระหว่างTVBและCCTV เรื่อง "The Drive Of Life" ทั้งคู่ก็ได้รับการตอบรับอย่างดีจากแฟน ๆ นอกจากนี้เธอยังเป็นนักแสดงในละคร Wars of In-Laws 2 (สะใภ้ป่วน ตำหนักรักอลวน 2) ในปีเดียวกัน
หู ซิ่งเอ๋อร์ กับอีกขั้นในอาชีพการแสดงของเธอในปี 2009 โดยการถ่ายทำละครเรื่อง "Beauty's Rival in Palace" ในจีนแผ่นดินใหญ่ครั้งแรกของเธอ ละครเรื่องนี้ก็ประสบความสำเร็จสูง และเธอก็มีประสิทธิภาพการทำงานที่ได้รับการยกย่อง และเธอยังคงถ่ายทำซีรีส์เรื่อง "Happy Mother-in-Law, Pretty Daughter-in-Law" ซึ่งเป็นเรื่องที่2 ในจีนแผ่นดินใหญ่ ในฐานะนักแสดงนำเช่นกัน ในปีเดียวกัน และได้รับความนิยมอย่างแพร่หลายในจีนแผ่นดินใหญ่ 
นอกจากนี้เธอยังถ่ายทำละครเรื่อง Racecourse (跑马场) ซึ่งก็เป็นเรื่องที่3 ในจีนแผ่นดินใหญ่ ร่วมกับแฟนของเธอ หวง จงเจ๋อ Bosco Wong ในช่วงปลายปี 2010
ในปี2011 เธอได้แสดงละครเรื่อง The Rippling Blossom (เมนูรัก เสิร์ฟสุดเลิฟ) , Ghetto Justice (ทนายใหม่หัวใจพยัคฆ์) และ Curse of the Royal Harem (ศึกจอมนางสะท้านแผ่นดิน) ซึ่งละครทั้ง3เรื่อง ถูกเสนอให้เป็น Top 5 ในการจัดอันดับละครยอดนิยมและมีเรตติ้งสูงสุดแห่งปี และในปีนี้ เธอก็ได้ครองตำแหน่ง ราชินีจอแก้ว ปี2011 กับรางวัลนักแสดงหญิงยอดเยี่ยม จากละครเรื่อง Curse of the Royal Harem (ศึกจอมนางสะท้านแผ่นดิน) และรางวัล "Favorite Female Character" จากละคร Ghetto Justice (ทนายใหม่หัวใจพยัคฆ์) ของสถานีโทรทัศน์ฮ่องกง TVB นอกจากนี้เธอยังได้รับการโหวตจากผู้ชมให้เป็นนักแสดงหญิงที่สง่างามที่พิเศษที่สุดเทียบเท่ากับ หวง จงเจ๋อ และนี่ก็เป็นครั้งแรกที่นักแสดงในสังกัด TVB ชนะ 3 รางวัลในพิธีมอบรางวัลเดียวกัน
โดยในช่วงฤดูร้อนของปี 2015 หลังจากการทำงาน 16 ปี กับสถานีโทรทัศน์ฮ่องกง TVB หู ซิ่งเอ๋อร์ ตัดสินใจที่จะไม่ต่อสัญญาของเธอกับ TVB และเธอได้วางแผนการเปิดตัวของธุรกิจ Wedding Studio และลงทุนร่วมกับดีไซเนอร์ Kev Yiu โดยใช้ชื่อร้านว่า KEVOLIE เป็นส่วนหนึ่งของการดำเนินกิจการของเธอเข้าสู่ธุรกิจ โดยมี หูติ้งซิน (Nancy Wu) หูเป่ยเว่ย (Paisley Wu) , เหยา จื่อหลิง (Elaine Yiu) หวง จื้อเหวิน (Mandy Wong) และ หลี่เซียะหัว (Selena Li) ซึ่งเป็นเพื่อน ๆ ของเธอ ได้ถ่ายภาพชุดเจ้าสาว ในการช่วยโปรโมตธุรกิจของเธอ
ผลงานเพลง

หู ซิ่งเอ๋อร์ กับก้าวแรกในการร้องเพลงของเธอผ่านการร้องเพลงประกอบละคร War and Destiny ในปี2007
เธอเซ็นสัญญากับค่ายเพลงNeway ในปี2008 และออกอัลบั้มแรกของเธอ "Evolve" ในปี2009 และจัดมินิคอนเสิร์ตครั้งแรกของเธอ Liveholic ซึ่งเพลงในอัลบั้ม Loveholic ของเธอได้ปล่อยออกมาในต้นปี 2010 และเธอยังร้องเพลงประกอบละครของTVBอีกด้วย
แหล่งข้อมูลอื่น

Weibo ของ หู ซิ่งเอ๋อร์
Facebook ส่วนตัวของหู ซิ่งเอ๋อร์
แฟนเพจ 胡杏兒 Myolie Wu
Instagram ของ หู ซิ่งเอ๋อร์
อุทยานแห่งชาติตาพระยา

| อุทยานแห่งชาติตาพระยา |
| --- | --- |
ไอยูซีเอ็นกลุ่ม 2 (อุทยานแห่งชาติ)


ที่ตั้ง: อำเภอโนนดินแดง อำเภอบ้านกรวด อำเภอละหานทราย จังหวัดบุรีรัมย์ และอำเภอตาพระยา จังหวัดสระแก้ว
พิกัด: 14°07′N 102°40′E﻿ / ﻿14.12°N 102.66°E﻿ / 14.12; 102.66
พื้นที่: 594 ตารางกิโลเมตร (371,000 ไร่)
จัดตั้ง: 23 พฤศจิกายน 2539
ผู้เยี่ยมชม: 3,398 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
| อุทยานแห่งชาติตาพระยา * |
| --- | --- |
  แหล่งมรดกโลกโดยยูเนสโก
ผีเสื้อภายในเขตอุทยานแห่งชาติตาพระยา
ประเทศ:  ไทย
ภูมิภาค **: เอเชียและแปซิฟิก
ส่วนหนึ่งของ: กลุ่มป่าดงพญาเย็น-เขาใหญ่
ประเภท: มรดกทางธรรมชาติ
เกณฑ์พิจารณา: (x)
อ้างอิง: 590-004
ประวัติการขึ้นทะเบียน
ขึ้นทะเบียน: 2548 (คณะกรรมการสมัยที่ 29)
พื้นที่: 59,400 เฮกตาร์
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อุทยานแห่งชาติตาพระยา ตั้งอยู่ในท้องที่อำเภอโนนดินแดง อำเภอบ้านกรวด อำเภอละหานทราย จังหวัดบุรีรัมย์ และอำเภอตาพระยา จังหวัดสระแก้ว เป็นอุทยานแห่งชาติลำดับที่ 82 ของประเทศไทย และเป็นส่วนหนึ่งของกลุ่มป่าดงพญาเย็น-เขาใหญ่ซึ่งได้รับการขึ้นทะเบียนเป็นแหล่งมรดกโลกทางธรรมชาติ
ลักษณะภูมิประเทศ

อุทยานแห่งชาติตาพระยาตั้งอยู่บนเขตภูเขาสูงจากทิวเขาบรรทัดตลอดแนวจนไปถึงทิวเขาพนมดงรัก เป็นแนวเขตติดต่อระหว่างไทยกับกัมพูชาตั้งแต่หลักเขตประเทศที่ 24 ถึงหลักเขตที่ 28 วางตั้งในแนวทิศตะวันตกไปทิศตะวันออก สูงจากระดับน้ำทะเลประมาณ 206–579 เมตร ยอดเขาที่สูงที่สุดคือ ยอดเขาพรานนุช ความสูง 579 เมตรจากระดับน้ำทะเล มีความลาดชันเฉลี่ยทั้งพื้นที่ประมาณร้อยละ 35 บริเวณที่ตั้งอยู่ทางทิศตะวันออกเฉียงใต้ของที่ราบสูงโคราช ซึ่งมีความสูงเฉลี่ยประมาณ 100–200 เมตร จากระดับน้ำทะเล ประกอบด้วยเขาเขาวง เขาสะแกกรอง เขาบรรทัด เขาเนินหิน เขาพนมแม่ไก่ เป็นต้นน้ำลำธารของลำสะโดน ห้วยซับกระโดน ลำนางรอง ลำจันหัน ห้วยตรุมะเมียง ห้วยแห้ง ห้วยละหอกพลวง ห้วยดินทราย ห้วยนาเหนือ ห้วยพลู และห้วยเมฆา
ลักษณะภูมิอากาศ

สภาพภูมิอากาศโดยทั่วไปของภูมิภาคนี้ อยู่ภายใต้อิทธิพลของลมมรสุมตะวันออกเฉียงใต้ลมมรสุมตะวันออกเฉียงเหนือ ในช่วงฤดูลมมรสุมตะวันตกเฉียงใต้ ตั้งแต่กลางเดือนพฤษภาคมถึงเดือนตุลาคม ความชุ่มชื้นจะถูกพัดพามาจากทะเลอันดามันและอ่าวไทย จนทำให้พื้นที่บริเวณนี้ได้รับปริมาณน้ำฝนเฉลี่ยต่อเดือนวัดได้ระหว่าง 100 มิลลิเมตร ถึง 140 มิลลิเมตร ในฤดูลมมรสุมตะวันตกเฉียงใต้ ทิวเขาพนมดงรักจะปะทะกับลมมรสุม และทำให้ฝนตกในบริเวณด้านที่รับลมมากกว่าด้านไม่รับลม ฤดูกาลมี 3 ฤดู ได้แก่
ฤดูร้อน เริ่มตั้งแต่เดือนกุมภาพันธ์ถึงเดือนเมษายน
ฤดูฝน เริ่มตั้งแต่เดือนพฤษภาคมถึงเดือนตุลาคม
ฤดูหนาว เริ่มตั้งแต่เดือนพฤศจิกายนถึงเดือนมกราคม
สำหรับอุณหภูมิเฉลี่ยตลอดทั้งปีสูงสุดประมาณ 39.8 องศาเซลเซียส อุณหภูมิต่ำสุดประมาณ 14.3 องศาเซลเซียส
แหล่งท่องเที่ยว > ด้านธรรมชาติ

ลานกระเจียว
อ่างเก็บน้ำเมฆา เป็นการพัฒนาพื้นที่แนวชายแดนชายไทย–กัมพูชา บริเวณช่องเขาเมฆาเพื่อใช้น้ำในทางการเกษตรกร โดยได้รับงบประมาณจากการสนับสนุนของรัฐบาลญี่ปุ่น เมื่อ พ.ศ. 2528
อ่างเก็บน้ำลำจังหัน
อ่างเก็บน้ำลำนางรอง
อ่างเก็บน้ำลำปะเทีย
อ่างเก็บน้ำห้วยยาง
ผาแดง บ้านหนองเสม็ด ตำบลลำนางรอง อำเภอโนนดินแดง จังหวัดบุรีรัมย์ เป็นเขตติดต่อระหว่างอำเภอโนนดินแดงกับอำเภอตาพระยา จังหวัดสระแก้ว เป็นแหล่งท่องเที่ยวทางธรรมชาติแห่งใหม่ของจังหวัดบุรีรัมย์ นักท่องเที่ยวที่รักธรรมชาติสามารถมาสัมผัสอากาศบริสุทธิ์ ชมดวงอาทิตย์ตก ทัศนียภาพของผืนป่าธรรมชาติอันกว้างใหญ่สวยงามของทิวเขาบรรทัดและป่าสงวนแห่งชาติดงใหญ่ โดยเฉพาะช่วงที่มีอากาศหนาวเย็นในช่วงเดือนพฤศจิกายนถึงกุมภาพันธ์ นักท่องเที่ยวจะได้พบกับทะเลหมอกปกคลุมป่าดงใหญ่–ทิวเขาบรรทัดอันซับซ้อนสวยงามด้วย นอกจากนี้ ยังเป็นจุดพักรถของคนเดินทางผ่านจังหวัดบุรีรัมย์ ไปยังจังหวัดต่าง ๆ ในภาคตะวันออกด้วย ซึ่งช่วงนี้ในแต่ละวันได้มีนักท่องเที่ยวและผู้ที่เดินทางแวะมาเที่ยวชมพักผ่อน ถ่ายภาพเป็นที่ระลึกเป็นจำนวนมาก ไม่แพ้แหล่งท่องเที่ยวทางธรรมชาติอื่น ๆ แหล่งท่องเที่ยวดังกล่าว สามารถเชื่อมโยงกับแหล่งท่องเที่ยวอื่น ๆ ในพื้นที่อำเภอโนนดินแดงอีกด้วย
น้ำตกผาแดง
แหล่งท่องเที่ยว > ด้านประวัติศาสตร์

ช่องโอบก
แหล่งท่องเที่ยว > ด้านเศรษฐกิจ

จุดผ่อนปรนช่องสายตะกู ตั้งอยู่ที่บ้านสายโท 6 ใต้ ตำบลจันทบเพชร อำเภอบ้านกรวด จังหวัดบุรีรัมย์ เป็นแหล่งค้าขายกับประเทศกัมพูชา มีแผนจะเปิดเป็นจุดผ่อนปรนเร็ว ๆ นี้
เจ้าฟ้า (ฟงอวิ๋น)

'''เจ้าฟ้า หรือจักรพรรดิแดนตะวันออก''' เดินทางมาหวังจะยึดครองดินแดนตงง้วน โดยมีเจี๋ยอู๋เสินอยู่ก่อนแล้ว ซึ่งเจี๋ยซินยอดฝีมือลูกชายคนโตของเจี๋ยอู๋เสิน คอยรับใช้ หวังจะทรยศบิดาที่ไม่เคยดูแลเอาใจใส่เขามาแต่เด็กหลังจากแยกทางกับมารดาของเขา เจ้าฟ้าได้นำกำลังทหารและเหล่ายอดฝีมือ ไปถ้ำดั้นเมฆ เพื่อยึดครองกระดูกมังกร ซึ่งเชื่อว่าปกปักรักษาดินแดนตงง้วนมานาน ซึ่งเป็นการทำลายขวัญของชาวตงง้วนก่อน

      และตอนนี้เองที่เนี่ยฟงซึ่งสังหารกิเลนไฟโดยเจ้าฟ้าวางยาพิษแก่เนี่ยฟงทำให้เขาเชื่อฟังคำสั่ง อีกทั้งเนี่ยฟงคือสหายคนเดียวของกิเลนไฟ จึงเป็นการเปิดทางให้ชาวตะวันออก แต่เมื่อเข้าไปในนั้น แต่ในที่ๆไม่มีใครไปถึง กลับพบยอดฝีมือถึงสองคน ซึ่งนั่นก็ไม่ใช่ใครที่ไหน คือเนี่ยเหยินหวังและต้วนซ่วย บิดาของเนี่ยฟงและต้วนล่าง ซึ่งหายสาบสูญเข้ามาในถ้ำนี้เมื่อหลายปีมาแล้ว จนคนใน    ยุทธภพนึกว่าเขาตายหรือวางมือไปแล้ว แต่ไม่นานเหล่ายอดฝีมือรวมไปถึงฮ่องเต้ซึ่งทุกๆคนพึ่งจะทำศึกเสร็จจากเจี๋ยอู๋เสินมา ก็ตามมาที่ถ้ำดั้นเมฆเพื่อป้องกันกระดูกมังกร

      แต่สุดท้ายเนี่ยฟงก็เอากระดูกมังกรหนีไปและไม่ได้ไปตามนัดที่เจ้าฟ้านัดไว้ (เนี่ยงจากกระดูกมังกรมีพลังวิเศษณ์จึงทำให้เนี่ยฟงพอจะควบคุมสติตอนเองได้)เจ้าฟ้าต้องประลองกับปู้จิ้งอวิ๋น ด้วยกระบวนที่ไร้ที่ติ แต่ก็ถูกสกัดได้ จึงขอยอมแพ้และฆ่าตัวตาย เพื่อไม่ให้ชาวตะวันออกคิดบุกตงง้วน ฮ่องเต้จึงขังศพของเจ้าฟ้าไว้ในเจดีย์ ที่ปราสาทสกุลสือ โดยห้ามคนนอกเข้าและมีทหารคอยคุ้มกันหนาแน่น
อุทยานแห่งชาติลำน้ำกระบุรี

| อุทยานแห่งชาติลำน้ำกระบุรี |
| --- | --- |
ไอยูซีเอ็นกลุ่ม 2 (อุทยานแห่งชาติ)
น้ำตกปุญญบาล
ที่ตั้ง: จังหวัดระนอง ประเทศไทย
พิกัด: 10°05′04″N 98°39′44″E﻿ / ﻿10.084378°N 98.662353°E﻿ / 10.084378; 98.662353
พื้นที่: 169.49
จัดตั้ง: 21 เมษายน พ.ศ. 2542
หน่วยราชการ: กรมอุทยานแห่งชาติ สัตว์ป่า และพันธุ์พืช
เว็บไซต์: สำนักอุทยานแห่งชาติ
อุทยานแห่งชาติลำน้ำกระบุรี เป็นอุทยานแห่งชาติที่ตั้งอยู่ในจังหวัดระนองของประเทศไทย อยู่ติดกับทะเลอันดามัน มีพื้นที่ 169.49 ตารางกิโลเมตร ครอบคลุมพื้นที่สามอำเภอของจังหวัดได้แก่ อำเภอเมืองระนอง (ที่ตั้งของที่ทำการอุทยาน) อำเภอกระบุรี และอำเภอละอุ่น ได้รับการจัดตั้งให้เป็นอุทยานแห่งชาติเมื่อวันที่ 21 เมษายน พ.ศ. 2542 มีหน่วยพิทักษ์อุทยานแห่งชาติ (กบ.) สองแห่ง ได้แก่ หน่วยหาดยายและหน่วยดาดหินงาม สภาพภูมิลักษณ์ของอุทยานมีสามรูปแบบ ได้แก่ แม่น้ำกระบุรี ซึ่งเป็นแม่น้ำพรมแดนระหว่างไทยกับพม่า ป่าชายเลน ซึ่งครอบคลุมริมฝั่งแม่น้ำและเกาะต่าง ๆ และป่าดิบชื้น โดยในเขตอุทยานมีป่าดิบชื้นที่เป็นเขตป่าสงวนแห่งชาติทั้งหมดสามแห่ง ได้แก่ ป่าคลองลำเลียง-ละอุ่น ป่าคลองเส็ตกวด-เขาหินช้าง-เขาสามแหลม  และป่าละอุ่น-ราชกรูด
จุดท่องเที่ยว

น้ำตกปุญญบาล เป็นน้ำตก 3 ชั้น เกิดจากลำห้วยสายเล็ก ๆ บนป่าสงวนแห่งชาติป่าละอุ่น-ราชกรูด
บ่อน้ำร้อนหาดยายและน้ำตกโตนไม้ปัก
แหลมเส็ตกวด เป็นพื้นที่ป่าชายเลนที่อุดมสมบูรณ์และเป็นจุดชมทิวทัศน์ที่มองเห็นลำน้ำกระบุรี
แม่น้ำกระบุรี เป็นแม่น้ำพรมแดนระหว่างไทยกับพม่า มีป่าชายเลนปกคลุมทั้งสองฝั่งของแม่น้ำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อุทยานแห่งชาติลำน้ำกระบุรี
อุทยานแห่งชาติลำน้ำกระบุรี ที่สำนักอุทยานแห่งชาติ
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
ฮิโรยูกิ นิชิโมโตะ

ฮิโรยูกิ นิชิโมโตะ (ญี่ปุ่น: 西本 裕行; โรมาจิ: Nishimoto Hiroyuki; 3 มกราคม ค.ศ. 1927 - 19 เมษายน ค.ศ. 2015) เป็นนักแสดงชายชาวญี่ปุ่น
ผลงาน

The Woman in the Dunes (1964)
Goke, Body Snatcher from Hell (1968)
The Beast to Die (1974)
Moomin
Mito Kōmon
The Return of Ultraman
Taiyō ni Hoero!
Kamen Rider
Space Sheriff Gavan
Kamen Rider Black RX
New Moomin
แหล่งข้อมูลอื่น

ฮิโรยูกิ นิชิโมโตะ  ที่เครือข่ายข่าวอนิเมะAnime News Network's encyclopedia
ฮิโรยูกิ นิชิโมโตะ ที่อินเทอร์เน็ตมูวีเดตาเบส
ฮิโรยูกิ ซากาโมโตะ

นักมวยชาวญี่ปุ่น
| ฮิโรยูกิ ซากาโมโตะ |
| --- | --- |
ภาพถ่ายของฮิโรยูกิ ซากาโมโตะ
เกิด: ฮิโรยูกิ ซากาโมโตะ ญี่ปุ่น : 坂本博之 30 ธันวาคม พ.ศ. 2513 (53 ปี) ทากาวะ, จังหวัดฟูกูโอกะ, ประเทศญี่ปุ่น
สัญชาติ: ญี่ปุ่น
ชื่ออื่น: 不動心 (สุขุม)
สถิติ
น้ำหนัก:   ไลท์เวท  ซูเปอร์ไลท์เวท 
ส่วนสูง: 170 เซนติเมตร (5 ฟุต 7 นิ้ว)
รูปแบบการชก: ดั้งเดิม
 
สถิติขึ้นชก
ชกทั้งหมด: 47
ชนะ: 39
ชนะน็อก: 29
แพ้: 7
เสมอ: 1
 
ฮิโรยูกิ ซากาโมโตะ (ญี่ปุ่น: 坂本博之; โรมาจิ: Sakamoto Hiroyuki) นักมวยสากลชาวญี่ปุ่น อดีตแชมป์ OPBF รุ่นไลท์เวท เป็นนักมวยที่มีโอกาสชิงแชมป์โลกร​ุ่นไลท์เวทถึง 4 ครั้ง แต่ไม่เคยประสบความสำเร็จแม้แต่ครั้งเดียว
เกียรติประวัติ

แชมป์ประเทศญี่ปุ่นรุ่นไลท์เวท
ชิง, 13 ธันวาคม 2536 ชนะทีเคโอ ริก โยชิมูระ ( ญี่ปุ่น) ยก 9 ที่ โครากูเอ็งฮอล, มหานครโตเกียว, ประเทศญี่ปุ่น
ป้องกันครั้งที่ 1, 5 กันยายน 2537 ชนะทีเคโอ ยูกิ อันโดะ ( ญี่ปุ่น) ยก 3 ที่ โครากูเอ็งฮอล, มหานครโตเกียว, ประเทศญี่ปุ่น
แชมป์ OPBF รุ่นไลท์เวท
ชิง, 3 มีนาคม 2539 ชนะทีเคโอ โรเจอร์ โบเรโรส ( ฟิลิปปินส์) ยก 11 ที่ โยโกฮามะอารีนา, โยโกฮามะ, ประเทศญี่ปุ่น
ป้องกันครั้งที่ 1, 1 มิถุนายน 2539 ชนะคะแนน ดิโน กานอย ( ฟิลิปปินส์) ที่ โครากูเอ็งฮอล, มหานครโตเกียว, ประเทศญี่ปุ่น
ป้องกันครั้งที่ 2, 4 มกราคม 2540 ชนะน็อก ชู-ช็องมัน ( เกาหลีใต้) ยก 3 ที่ โครากูเอ็งฮอล, มหานครโตเกียว, ประเทศญี่ปุ่น
เ​คยชิงแชมป์​ต่อไปนี้แต​่ไม่สำเร็จ​
ชิงแชมป์โลก WBC รุ่นไลท์เวท, 26 กรกฎาคม​ 2540 แพ้คะแนน สตีวี จอห์นส์ตัน ( สหรัฐ) ที่ โยโกฮามะอารีนา, โยโกฮามะ, ประเทศญี่ปุ่น
ชิงแชมป์โลก WBC รุ่นไลท์เวท, 23 สิงหาคม 2541 แพ้คะแนน เซซาร์ บาซัน ( เม็กซิโก) ที่ โยโกฮามะอารีนา, โยโกฮามะ, ประเทศญี่ปุ่น
ชิงแชมป์โลก WBA รุ่นไลท์เวท, 12 มีนาคม 2542 แพ้ทีเคโอ ฮิลเบร์โต เซร์ราโน ( เวเนซุเอลา) ยก 5 ที่ สนามกีฬาแห่งชาติเรียวโงกุ, มหานครโตเกียว, ประเทศญี่ปุ่น
ชิงแชมป์โลก WBA รุ่นไลท์เวท, 11 ตุลาคม 2543 แพ้ทีเคโอ ทากาโนริ ฮาตาเกยามะ ( ญี่ปุ่น) ยก 10 ที่ โยโกฮามะอารีนา, โยโกฮามะ, ประเทศญี่ปุ่น
ชิงแชมป์ OPBF รุ่นซูเปอร์ไลท์เวท, 5 ตุลาคม 2545 แพ้ทีเคโอ มาซาคาซู ซาตาเกะ ( ญี่ปุ่น) ยก 12 ที่ โครากูเอ็งฮอล, มหานครโตเกียว, ประเทศญี่ปุ่น
แหล่งข้อมูลอื่น

วิดีโอการชกของ ฮิโรยูกิ ซากาโมโตะ
อิริเดสเซนต์

"อิริเดสเซนต์" (อังกฤษ: Iridescent) เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สี่และเป็นซิงเกิลสุดท้ายจากสตูอัลบั้มชุดที่สี่ของวง อะเทาซันด์ซันส์ ซึ่งออกจำหน่ายในวันที่ 14 กันยายน พ.ศ. 2553 มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง "อิริเดสเซนต์" เป็นเพลงประกอบภาพยนตร์ ทรานส์ฟอร์มเมอร์ส 3 เป็นเพลงที่ทำขึ้นมาต่อเนื่องจากเพลงประกอบภาพยนตร์ทรานส์ฟอร์มเมอร์สในภาคก่อนๆ ได้แก่ วอตไอฟ์ดัน และนิวดิไวด์ โดยเพลงนี้ได้รับการวิจารณ์ และการตอบรับที่ดี และกลายเป็นเพลงที่ประสบความสำเร็จในระดับที่ดีพอสมควร
มิวสิกวิดีโอ

มิวสิกวิดีโออย่างเป็นทางการของเพลงนี้กำกับโดย โจ ฮาห์น ซึ่งเป็นนักเทิร์นเทเบิลและมือคีย์บอร์ดของวง ไมค์ ชิโนะดะให้สัมภาษณ์กับเอ็มทีวีว่า "เท่าที่ผมรู้เกี่ยวกับแนวคิดนี้ก็คือ โจ ฮาห์นได้ส่งอีเมลล์มาให้ผมเกี่ยวกับ 'ในหุบเขาแห่งความมืดมิด มีชายตาเดียวเป็นราชา' หรืออะไรประมาณนั้น และอีกอย่างที่ผมรู้คือ ผมมีเขางอกออกมาจากไหล่ของผม และผมมีตาบอดหนึ่งข้าง และก็มีสุนัขขาวกับงูบนบัลลังก์ที่ทำจากเขากวาง ผมคิดว่าคุณจะต้องถามโจว่ามันหมายถึงอะไร"
ในเบื้องหลังการถ่ายทำมิวสิกวิดีโอเพลง "อิริเดสเซนต์" ซึ่งออกเผยแพร่ในวันที่ 31 พฤษภาคม พ.ศ. 2554 โจได้กล่าวว่าเขาต้องการที่จะผสมผสาน"ความบริบูรณ์ไปด้วยดวงวิญญาณ"ของทรานส์ฟอร์มเมอร์ส 3: ดาร์กออฟเดอะมูน ตลอดจนส่วนสำคัญที่หุ่นยนต์นั้นมีส่วนเกี่ยวข้องผูกติดอยู่กับการดำรงชีวิตของมนุษย์ ในวิดีโอพิเศษเบื้องหลังการถ่ายทำ ซึ่งออกเผยแพร่ในวันที่ 11 กรกฎาคม พ.ศ. 2554 แสดงให้เห็นว่าไมค์ได้รับบทให้อยู่กับงูเหลือมคาร์เพตลายข้าวหลามตัด
มิวสิกวิดีโอของ "อิริเดสเซนต์" ออกเมื่อวันที่ 3 มิถุนายน พ.ศ. 2554 ในเอ็มทีวีและวีเอชวัน วิดีโอแสดงให้เห็นว่าไมค์ ชิโนะดะเป็นกษัตริย์ตาเดียว โดยมีเขาที่ยื่นออกมาจากไหล่ของเขา ปกครองประชาชนแห่งดินแดนหลังพยากรณ์ ประชาชนจำนวนมากของโลกนี้สวมเสื้อผ้าขาดรุ่ย ซึ่งรวมถึงสมาชิกของวงคนอื่นๆ ด้วย บางฉากยังแสดงให้เห็นถึงสมาชิกในวงนั่งอยู่ด้วยกันในงานเลี้ยง สะท้อนให้เห็นถึงภาพวาดของเลโอนาร์โด ดา วินชี "พระกระยาหารมื้อสุดท้าย" มีหลายฉากจากทรานส์ฟอร์มเมอร์ส 3 มาอยู่ในวิดีโอนี้ด้วย โจได้กล่าวว่า "วิดีโอนี้ทำให้เห็นว่าการดำรงชีวิตของมนุษย์นั้นอาจจะมีการเกี่ยวโยงกับเหล่าจักรกลทรานส์ฟอร์มเมอร์สและภัยคุกคามของเหล่าดีเซปติคอน"
ในวันที่ 28 มิถุนายน พ.ศ. 2554 ลิงคินพาร์กได้ประกาศว่าวิดีโอสามารถชมได้ในระบบสามมิติ ในโรงภาพยนตร์บางแห่งหลังจบเครดิตของภาพยนตร์ วันต่อมา ซึ่งเป็นวันเดียวกันกับวันที่ภาพยนตร์ออกฉายในสหรัฐอเมริกาและแคนาดา วิดีโอสามมิตินี้ได้ออกเผยแพร่ทางอินเทอร์เน็ต
รายชื่อเพลง

เพลงทั้งหมดแต่งโดยลิงคินพาร์ก
| ลำดับ | ชื่อเพลง | ยาว |
| --- | --- | --- |
| 1. | "Iridescent" (จากทรานส์ฟอร์มเมอร์ส 3) | 4:01 |
| 2. | "New Divide" | 4:30 |
| 3. | "What I've Done" | 3:25 |
| ลำดับ | ชื่อเพลง | ยาว |
| --- | --- | --- |
| 1. | "Iridescent" (จากทรานส์ฟอร์มเมอร์ส 3) | 3:59 |
อันดับชาร์ต

| ชาร์ต (2011) | อันดับ สูงสุด |
| --- | --- |
Australia (ARIA): 39
Austrian Singles Chart: 52
German Singles Chart: 46
German Airplay Chart: 74
Israel (Media Forest): 10
Japan Singles Chart: 95
Polish Singles Chart: 25
Slovak Singles Chart: 87
South Korea (International Chart) (GAON): 2
Swiss Singles Chart: 69
UK Singles Top 100: 93
UK Rock (The Official Charts Company): 1
US Billboard Hot 100: 81
US Alternative Songs (Billboard): 19
US Rock Songs (Billboard): 29

ซิงเกิลรีมิกซ์ของ "อิริเดสเซนต์" ได้นำมาแสดงสดที่เรดสแควร์ (ดังภาพ) ในมอสโก
เก็มปูกุ

เก็มปูกุ (ญี่ปุ่น: 元服; โรมาจิ: Genpuku) หรือ พิธีฉลองการเจริญวัย พิธีโบราณของญี่ปุ่นที่ถูกจัดขึ้นเพื่อแสดงถึงการเติบโตเป็นผู้ใหญ่ซึ่งพิธีนี้เป็นพิธีที่รับมาจากเมืองจีนในสมัยราชวงศ์ถัง โดยต้องย้อนไปถึงยุคนาระ (1253 – 1337)
เมื่อการประกอบพิธีเก็มปูกุเสร็จสิ้นลงก็จะมีการมอบชื่อใหม่ให้กับผู้รับการประกอบพิธี ซึ่งปัจจุบันพิธีเก็มปูกุแบบโบราณได้ถูกยกเลิกไปโดยได้มีการจัดงานที่เรียกว่าเซจินชิกิขึ้นมาแทน
เจ้าฟ้า (แก้ความกำกวม)

เจ้าฟ้า สามารถหมายถึง
เจ้าฟ้า พระยศเจ้านายในกลุ่มชาติพันธุ์ไท
เจ้าฟ้า (ตัวละครในฟงอวิ๋น) ตัวละครในฟงอวิ๋น ขี่พายุทะลุฟ้า ภาค 2
ถนนเจ้าฟ้า ถนนในเขตพระนคร กรุงเทพมหานคร
ทางหลวงแผ่นดินหมายเลข 101 ช่วงจังหวัดน่านมีชื่อเรียกว่า ถนนเจ้าฟ้า
หอศิลป์เจ้าฟ้า พิพิธภัณฑสถานแห่งชาติ หอศิลป
ปลาซิวเจ้าฟ้า ปลาซิวชนิด Amblypharyngodon chulabhornae ในวงศ์ปลาตะเพียน
ปลาซิวซอ-บวา ปลาซิวชนิด Sawbwa resplendens ในวงศ์ปลาตะเพียน (สอ-บวา เป็นภาษาพม่าแปลว่า เจ้าฟ้า)
ปลาช่อนเจ้าฟ้า ปลาช่อนชนิด Channa melasoma ในวงศ์ปลาช่อน
ปูเจ้าฟ้า ปูชนิด Phricotelphusa sirindhorn พบในแถบน้ำตกบริเวณภาคตะวันตกของไทยเท่านั้น
ฮีโมฟิเลีย บี

| Haemophilia B> บัญชีจำแนกและลิงก์ไปภายนอก |
| --- | --- |
ICD-10: D67
ICD-9: 286.1
OMIM: 306900
DiseasesDB: 5561
MedlinePlus: 000539
eMedicine: emerg/240
MeSH: D002836
ฮีโมฟิเลีย บี เป็นโรคของการแข็งตัวของเลือดชนิดหนึ่ง เกิดจากการกลายพันธุ์ในยีนที่สร้างแฟกเตอร์ 9 ทำให้ร่างกายมีระดับของแฟกเตอร์ 9 ลดลง ถือเป็นโรคฮีโมฟิเลียที่พบบ่อยเป็นอันดับ 2 รองจากฮีโมฟิเลีย เอ บางครั้งเรียกว่าโรคคริสต์มาส ตามชื่อของสตีเฟน คริสต์มาส ซึ่งเป็นผู้ป่วยรายแรกที่ได้รับการวินิจฉัยภาวะนี้
สโมสรวอลเลย์บอลบางกอกกล๊าส

สโมสรวอลเลย์บอลบางกอกกล๊าส เป็นสโมสรวอลเลย์บอลอาชีพหญิงในอดีตของประเทศไทย ตั้งอยู่ที่จังหวัดปทุมธานี โดยทีมนี้เคยเข้าแข่งขันในวอลเลย์บอลหญิงไทยแลนด์ลีก มีนักกีฬาวอลเลย์บอลหญิงทีมชาติไทยร่วมทีมหลายคน ได้แก่ พรพรรณ เกิดปราชญ์ จรัสพร บรรดาศักดิ์ และปลื้มจิตร์ ถินขาว ทำหน้าที่เป็นหัวหน้าทีม ปัจจุบันยุบทีมแล้ว
ประวัติสโมสร

สโมสรวอลเลย์บอล บางกอกกล๊าส ภายใต้การบริหารจัดการของบริษัท บีจีเอฟซี สปอร์ต จำกัด ได้รับการจัดตั้งขึ้นในปี พ.ศ. 2557 ด้วยปณิธานของคณะผู้บริหารที่ต้องการส่งเสริมอาชีพในสายกีฬาในหลากหลายประเภทให้มีความเป็นมืออาชีพและร่วมพัฒนาวงการกีฬาของประเทศให้เติบโตอย่างยั่งยืนให้เป็นที่ยอมรับและสามารถเทียบชั้นในระดับสากล เพื่อบรรลุเป้าหมายสูงสุดนั้น สโมสรวอลเลย์บอลบางกอกกล๊าส จึงถูกวางรากฐานอย่างมั่นคง โดยการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวพร้อมก้าวสู่ความสำเร็จสูงสุดร่วมกัน
โดยการแข่งขันรายการแรกที่สโมสรสโมสรวอลเลย์บอลบางกอกกล๊าส เข้าร่วมในปีแรก คือ วอลเลย์บอลดิวิชั่น 1 (โปรชาเลนจ์) ที่มีรอบการแข่งขันในเดือนกรกฎาคม พ.ศ. 2557 ด้วยผลงานที่โดดเด่น ทีมบางกอกกล๊าสจึงสามารถทำผลงานยอดเยี่ยมได้แชมป์มาครอง และติดอันดับเลื่อนชั้นสู่การแข่งขันถ้วยสูงสุด วอลเลย์บอลไทยแลนด์ลีก 2014-2015 ซึ่งเป็นการสร้างรากฐานที่แข็งแกร่งและมั่นคงประจักษ์ต่อทุกสายตา และเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลบางกอกกล๊าส
ในเดือนพฤษภาคม พ.ศ. 2561 ทางสโมสรได้ประกาศยุติการทำทีมอย่างเป็นทางการ เนื่องจากทางสโมสรได้เล็งเห็นว่านโยบายการสนับสนุนให้เป็นกีฬาอาชีพที่แท้จริงยังไม่ชัดเจน ซึ่งไม่สอดคล้องกับการส่งเสริมการทำธุรกิจกีฬาวอลเลย์บอล และได้โอนสิทธิ์การเข้าร่วมการแข่งขันวอลเลย์บอลไทยแลนด์ลีกในฤดูกาล 2018–19 ให้กับสโมสรวอลเลย์บอลหญิงแอร์ฟอร์ซ
เกียรติประวัติและผลงาน > การแข่งขันระดับประเทศ

ชนะเลิศ (2) : 2014–15, 2015–16
รองชนะเลิศ (1) : 2016–17
อันดับที่ 3 (1) : 2017–18
ชนะเลิศ (2) : 2015, 2016
รองชนะเลิศ (1) : 2017, 2018
ชนะเลิศ (1) : 2014
อันดับที่ 3 (1) : 2016
เกียรติประวัติและผลงาน > การแข่งขันระดับนานาชาติ

2016 – อันดับที่ 7
2015 –  ชนะเลิศ
2016 –  อันดับที่ 3
ผลการแข่งขันลีก

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลีก | ลีก | อันดับที่ | จำนวนทีม | แมตช์ | ชนะ | แพ้ |
| ไทยแลนด์ลีก | 2014–15 | ชนะเลิศ | 8 | 14 | 12 | 2 |
| ไทยแลนด์ลีก | 2015–16 | ชนะเลิศ | 8 | 14 | 14 | 0 |
| ไทยแลนด์ลีก | 2016–17 | รองชนะเลิศ | 8 | 14 | 12 | 2 |
| ไทยแลนด์ลีก | 2017–18 | 3 | 8 | 14 | 10 | 4 |
โค้ช

กิตติพงศ์ พรชาติยิ่งชีพ (พ.ศ. 2557 – 2560)
ดนัย ทิพย์เสถียร (พ.ศ. 2560 – 2561)